Gymnosporia cassinoides

Gymnosporia cassinoides er en plante i spolebuskfamilien. Arten er mer kjent som Maytenus canariensis.

Den er en eviggrønn, sterkt forgrenet busk eller lite tre og blir opptil åtte meter høy. Bladene er ovale og opptil sju centimeter lange. Blomstene er femtallige, små, hvite og sitter i en klase. Fruktkapslene er tredelte; de er først grønne, men blir til slutt lysebrune. 

Gymnosporia cassinoides er endemisk for Kanariøyene og finnes på alle hovedøyene, unntatt Lanzarote, men den er svært sjelden på Fuerteventura. Arten vokser i en høyde på 100–1000 moh og er vanligst i intervallet 150–500 moh. Lokalbefolkningen kaller planten peralillo.

 Galleri 

 Kilder 
 }



 Eksterne lenker 


Kategori:Spolebuskfamilien
Kategori:Kanariøyenes endemiske flora